Bjørnebu

Bjørnebu er en gård på øya Føynland i Færder kommune i Vestfold. Den befinner seg omtrent midt på øya.

Navnet kommer fra norrønt Bjarnabuðir eller Bjarnarbuðir, hvor førsteleddet er mannsnavnet Bjarne eller kanskje Bjørn, og det andre leddet er ordet buð, som betyr «bod/bu».Bjørnebu hos Vestfod-slekt Navnet må stedet ha fått på ei tid hvor det bare sto fangstbuer der. I Biskop Eysteins jordebok fra rundt 1400 står navnet skrevet som Biærnabudum, mens det i 1593 skrives Biørneboe, som ble vanlig skrivemåte i nyere tid.

Det er registrert to kulturminner på gården, nærmere bestemt to kokegroper som tilhørte ei bosetning.Kulturminnesøk – Bjørnebu Disse er ikke datert.

 Referanser 

 Eksterne lenker 
 Bjørnebu hos Vestfold-slekt

Kategori:Gårder i Færder
Kategori:Kulturminner i Færder
Kategori:Føynland